【世界觀】潘頓武裝自己爭衞冕
2024年04月05日 19:30
東網電視
更多新聞短片
「武裝自己」今仗由潘頓執韁。(圖片:Getty Images)
正向個人第7座香港冠軍騎師寶座進發嘅潘頓,今趟抽空返老家澳洲跑大賽,重頭之一嘅唐加士打一哩賽,可以講係佢近年其中一個主打表演舞台,響10年前憑「聖靈瀑布」首奪錦標,2017年策高多芬名下嘅「有點兒」第2次捧盃,上年就以希斯家族嘅招牌馬「樂觀派」第3度登上頒獎台。「聖靈瀑布」贏馬一屆,更被當時悉尼馬會首席受薪董事Ray Murrihy譽為佢人生中見過騎師最精彩演繹頭十位之一。
今屆潘頓將夥拍「武裝自己」衞冕,佢話呢匹馬係3料G1盟主實力唔使懷疑,一哩係最首本路程,蘭域馬場更加係主場,兼且有華禮納嘅頂級團隊照料,基本樣樣都做足100分。只係今次再遇贏過佢嘅「川河佳駒」,竟然由平磅變成反讓對方11磅,睇到呢個差距就知今場唔係咁容易應付。不過佢認為「武裝自己」勝在忠心,加上場地同路程嘅適應力,仍然有機會突圍而出。